كاتجيني رسائل كثيرة من ناس بغاو يزورو اكادير :

1- مرحبا بكم في مدينتكم الثانية اكادير مدينة تتميز بالجو ديالهما وبكرم ناسها وبالضواحي ديالها لي فيهم الراحة والهدوء. 

2- لي بغا يزور اكادير يفوت عليه الصيف لان شوارعها باقي فالاصلاحات وكايكون زحام رهيب تتعطل به المصالح وما تلقاش فين تبلاصي وكايبانو شي مخلوقات استغلالية كاتشوه المدينة. 

3- لا يوجد فالصيف اي شاطئ خاوي ... شحال من واحد كايقول ليا انا جاي مع العائلة بغيت شاطئ محترم !!! الى بغيتي شاطئ خاوي غادي يخصك تهبط مع شي جبل لشي بلاصة صوفاج ولكن انت معرض للخطر من طرف قطاع الطرق .

4- لا اعرف ثمن الإيجار وعمرني كريت فاكادير وما عنديش أرقام ديال السماسرة ... لي بغا يكري يشوف تطبيقات ومواقع خاصة باش ما ينصب عليه شي حد وما يضحك عليه حتى واحد ..

5- اكادير فيها بحر زوين - خارج الصيف - وفيها بلايص زوينين خصوصا الضواحي " وين تمدوين ، تنيت ، ايموزار ، اقصري ، براديس سابقا ... " ديال العوائل ...

6- الى جيتي جيتي وبغيتي تبحر فوت ايمي ودار لهيه وحاول تمشي الصباح وترجع بكري لان الطريق من العصر للفوق كاتعمر تقدر تدير فيها ساعتين فتراجي ديال ربع ساعة .

7- اغلب ناس هاذ المدينة ناس محافظين فيهم حياء الامازيغ واحترام المغربي الأصيل ... الى جيتي لمدينتهم من اجل الاستمتاع او الاستجمام او التجارة ... يرحبون بك ... غير ذلك من الحرام والمنكر والباطل لا نرحب به ولا اهلا ولا سهلا ولا بارك الله في مال حرام ولا في سياحة تُحل مقت الله وغضبه وتمحق البركة وترفع الخير عن الأرض ... 

غادي نحاول ندير منشور في اقرب وقت للمناطق لي محترمة وزوينة تقدرو تزوروها الى جيتو لاكادير .